En super dejlig lille lejlighed, der passer perfekt til 4 personer. Der er plads til 6, men så bliver det også tæt. Det virker som et område hvor folk fra Milano har en ferielejlighed som de benytter i weekenderne. Der var altid plads ved poolen, og der var fred og ro om aftenen, og generelt en rigtig hyggelig stemning.
Man kan ikke bare lige gå ud og købe ind. Der skal man helst have bil og køre. Vi opdagede en meget lille købmand en af de sidste dage.
Vi var afsted med to store sønner på 18 og 22 og kan anbefale at leje en motorbåd og sejle rundt på søen en hel dag. Det var helt perfekt.